Document ID: /roh_data/filtered/fineweb-2-filterrobots_roh.jsonl.gz/41659

Sin basa d'ina analisa da l'Institut federal per la perscrutaziun da guaud, naiv e cuntrada per tut l’Engiadina, ha la Regiun Engiadina Bassa Val Müstair laschà elavurar in studi che duai preschentar mesiras per daventar pli effizienta en il management d’aua.
Il clima vegn pli chaud e la plievgia pli rara en avegnir.
Sche nus faschain vinavant uschia, lura datti bainquant damain aua enfin la fin da quest tschientaner.
Il studi elavurà duai mussar pussaivladads per spargnar aua e quai en differents secturs sco en l’agricultura cun daventar pli effizient en structuras da sauaziun, tar il turissem cun modernisar ils indriz d'ennevar ma era las vischnancas duain ponderar ideas per spargnar aua per las chasadas.